
REFERAT
Privind prelungirea prin act adiţional a contractului de închiriere pentru imobilul situat în Timisoara Bv. 16 Decembrie 1989 nr. 30, imobil în care funcţionează cantina şi spălătoria Colegiului Tehnic de Vest


     Se supune spre analiză Comisiilor din cadrul Consiliului Local al Municipiului Timişoara materialul întocmit de Direcţia Instituţii Şcolare, Medicale, Sportive şi Culturale – Compartiment Şcoli, privind prelungirea prin act adiţional a contractului de închiriere pentru imobilul situat in Timişoara,  Bv.16 Decembrie 1989 nr.30, imobil în care funcţionează cantina şi spălătoria Colegiului Tehnic de Vest, urmare a  adresei  cu nr. SC2015-024028/09.09.2015 a Colegiului Tehnic de Vest.
    Imobilul în care funcţionează cantina şi spălătoria Colegiului Tehnic de Vest situat în Timişoara, Bv. 16 Decembrie 1989 nr. 30 (fost B-dul 6 Martie, nr.28) înscris în CF 430528 provenit din CF vechi nr.143294 a localităţii Timişoara, nr.top 17158 este proprietatea Ordinului Surorilor de la Notre Dame prin retrocedare.
      În prezent, pentru acest imobil se află în derulare actul adiţional nr.1 încheiat în baza HCL nr. 532/31.10.2014 la contractul de închiriere nr.2740/21.11.2012 încheiat în baza HCL nr. 177/02.11.2012, cu o chirie negociată de 10.000 lei/lună, contract care expiră la data de 31.10.2015.
      Colegiul Tehnic de Vest, prin adresa cu nr. SC2015-024028/09.09.2015 a solicitat prelungirea  contractului de închiriere  pentru acest imobil, necesar pentru asigurarea mesei la elevi.
Episcopia Romano-Catolică de Timişoara  în calitate de reprezentant al Ordinului Surorilor de la Notre Dame prin adresa cu nr.SC 2015-026318/06.10.2014 şi-a exprimat disponibilitatea de a prelungi contractul de închiriere pe o perioadă de 1 (un) an, în aceleaşi condiţii contractuale.
      Prin HCL nr.532/31.10.2014 Consiliul Local şi-a exprimat intenţia de cumpărare a imobilului din Bv. 16 Decembrie 1989 nr. 30 în care funcţionează cantina şi spălătoria Colegiului Tehnic de Vest urmând ca în baza raportului de evaluare, Comisia de negociere cu terţii a Consiliului Local al Municipiului Timişoara să negocieze achiziţionarea imobilului cu Ordinul Surorilor de la  Notre Dame prin Episcopia Romano-Catolică de Timişoara.







   Având în vedere cele expuse mai sus, supunem  spre  analiză şi aprobare Consiliului Local:

1.Prelungirea prin act adiţional a Contractului de închiriere nr.2740/21.11.2012, încheiat în baza Hotărâri Consiliului Local nr.177/02.11.2012, prelungit prin actul adiţional nr.1 încheiat în baza HCL nr.532/31.10.2014 pentru imobilul situat in Timisoara Bv.16 Decembrie 1989 nr. 30 (fost B-dul 6 Martie, nr.28), înscris în CF 430528, nr. top 17158, în care funcţionează cantina şi spălătoria Colegiului Tehnic de Vest, pe o perioadă de  un an începând cu data de 01.11.2015 până la data de 31.10.2016 cu o chirie de 10.000 lei /lună. Celelalte clauze ale contractului de închiriere rămân neschimbate.
2.Împuternicirea Comisiei de negociere cu terţii a Consiliului Local al Municipiului Timişoara, ca în baza raportului de evaluare a imobilului, să negocieze cu Ordinul Surorilor de la  Notre Dame prin Episcopia Romano-Catolică de Timişoara, achiziţionarea imobilului.  

